Greek Legal Document

Category: 32

Content:
16α. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 64069 της 10 Μαΐου /24 Ιουν.  1965 (ΦΕΚ Β΄ 379) Περί των παγίων οδοιπορικών εξόδων των αγρονόμων δια τας εκτελουμένας περιοδείας των. Λαβόντες υπ’ όψιν: α)Τας χορηγηθείσας αυξήσεις των αποδοχών των δημοσίων υπαλλήλων από του έτους 1958 και εφεξής, καθώς και τας τοιαύτας των εισιτηρίων των υπεραστικών λεωφορείων, β)την υφισταμένην ανάγκην πυκνώσεως των περιοδειών των αγρονόμων, ανά τας Κοινότητας και χωρία της δικαιοδοσίας των, δια την προσεχή πρακολούθησιν των οργάνων αγροφυλακής, των θεμάτων αγροτικής ασφαλείας προς πληρεστέραν προστασίαν των καλλιεργειών και εξυπηρέτησιν του αγροτικού πληθυσμού και γ)ότι τα χροηγούμενα ήδη οδοιπορικά εις τους αγρονόμους, παγίως κατά μήνα, δεν επαρκούν δια την εκτέλεσιν πυκνών περιοδειών και κάλυψιν των δαπανών ημερησίας αποζημιώσεως, εισιτηρίων και αγωγίων κινήσεως αυτών. Ιδόντες και τας διατάξεις της παρ. 2 άρθρ. 56 του Ν.Δ. 3030/54 «περί Αγροφυλακής», αποφασίζομεν: 1.Τα εν τω άρθρ. 56 παρ. 2) α του Ν.Δ. 3030/54 «περί Αγροφυλακής» οριζόμενα ανώτερα και κατώτερα όρια παγίων οδοιπορικών εξόδων κατ’ αγρονομείον, ως ταύτα ωρίσθησαν δια της υπ’ αριθ. 17130/9.12.1958 κοινής αποφάσεως ημών εις δραχ. 1.000 και 500, αντιστοίχως, ορίζομεν εις δραχ. 1250 το ανώτατον όριον και δραχ. 550 το κατώτατον όριον αυτών. 2.Το ποσόν των χορηγηθησομένων εις έκαστον Αγρονομείον παγίων οδοιπορικών κατά μήνα, ορίζεται δι’ αποφάσεως του Υπουργού Εσωτερικών, συμφώνως διατάξεσι εδαφ. γ παρ. 1 άρθρ. 56 του Ν.Δ. 3030/54. Η ισχύς της παρούσης, ήτις θέλει δημοσιευθή εις την Εφημερίδα της Κυβερνήσεως άρχεται από 1ης Ιουν. 1965. 17.Α.β.16-16α Υπηρεσία Αγροτικής Ασφαλείας